FORMANDENS BERETNING

De væsentligste aktiviteter har i lighed med tidligere år overvejende været salg af
varme til værkets forbrugere samt salg af el til Elnet.dk.
Den totale varmeproduktion blev for sæsonen 10.168 MWH fordelt på Fliskedel 9318 MWH (92%), Gaskedlen 850 MWH (8%) Gas motorer O%  - som tidligere
trækker Fliskedlen det største ”læs”. Den relative store produktion på Gaskedlen
kan hovedsageligt tilskrives vedligehold på Fliskedlen.
Der i mod har der ikke været nævneværdige problemer med leveringen af flis og vi har allerede indgået aftale om levering fra samme leverandør for indeværende sæson til let reducerede pris. Så vi forventer ikke prisstigning som følge af stigning
i flis markedet – tvært i mod.
I løbet af året er vi blevet en del flere forbrugere idet der er tilkommet 14 nye
forbrugere, så vi nu er 394 forbrugere i GPKV.
I lyset af den megen opmærksomhed, der er i pressen omkring den usikre forsynings
situation,  så skal det bemærkes , at vi ikke forventer, at GPKV’s forbrugere vil opleve mangel på varmt vand i hanerne i sæsonen.
De tidligere omtalte problemer med at starte vore gamle gasmotorer forventer vi 
snart vil være fortid idet, vi efter længere tids søgen har fundet et selskab, der kan
udskifte startssystemet og til en rimelig pris. Arbejdet forventes allerede at være
overstået ved udgangen af oktober måned.
At vi nu igen kan være til rådighed for Elnet.DK når de mangler strøm på Nettet,
vil forventelig påvirke vores drift i positiv retning. Samtidig så får GPKV endnu en ”streng at spille på” og styrker dermed vores beredskab.
I sæsonen 2025/2026 har varmeprisen ligget på Kr. 0,55 + moms per KWH og
forventes fastholdt gennem hele inde værende sæson. På længere sigt dvs.
følgende varmesæson forventes faldende varmepris som følge af billigere
pris på flis.
Som det allerede er fremgået, så har der gennem sæsonen været en del vedligeholds arbejde på Fliskedlen, og når det afventende arbejde er udført
 har kedlen samlet set fået ”det helt store hovedeftersyn”, som vi regner med, gør os i stand til at køre nogenlunde kontinuerligt igennem indeværende samt efterfølgende sæson. 
Derefter er det bestyrelsens forventning, at det det nye anlæg, der skal afløse vores
gamle udstyr vil kunne være på plads, og at forbrugerne vil være sikret varme i de
kommende 20 år eller mere.

 
 
  




  
 

 
